Սան Դիեգո

Սան Դիեգո (), քաղաք ԱՄՆ Կալիֆոռնիա նահանգում։ Այն մտնում է Սան Դիեգո շրջանի մեջ Խաղաղ օվկիանոսի ափին, Լոս Անջելեսից 190 կմ հեռավորության վրա և անմիջապես Մեքսիկա-ԱՄՆ սահմանին։

Գյուղատնտեսական շրջանի կարևոր կենտրոն է (ցիտրուսների արտադրություն)։ Արդյունաբերության առաջատար ճյուղերն են ավիացիոն արդյունաբերությունը, ռադիոէլեկտրոնիկան, նավաշինությունը, նավանորոգումը, մետաղամշակումը։ Կա նաև սննդի, փայտամշակման արդյունաբերություն։ Ունի համալսարան, կենսաբանական հետազոտությունների ինստիտուտ։ Հիմնադրվել է 1769-ին։ 

2017 թվականի հուլիսի 1-ի տվյալներով բնակչությունը 1.419.516 է, ինչը նրան դարձնում է ԱՄՆ-ի ութերորդ խոշոր քաղաքը և երկրորդը` Կալիֆոռնիայում։ Այն Սան Դիեգո-Տիխուանա կոնուրբացիայի մասն է և երկրորդ խոշորագույն միջսահմանային ագլոմերացիան ԱՄՆ-ի և սահմանակից երկրի Դետրոյթ–Վինսդորից հետո, 4.922.723 բնակչությամբ։ Քաղաքը հայտնի է իր մեղմ տարեկան կլիմայով, բնական խորը ջրային հրվանդաններով, ընդարձակ լողափերով, երկարամյա համագործակցությամբ ԱՄՆ-ի նավատորմի և առողջապահական ու բիոտեխնոլոգիական զարգացման կենտրոնով։

Սան Դիեգոն անվանում են «Կալիֆոռնիայի ծննդավայր»։ Պատմականորեն այստեղ բնակվել է Կումեյայ ժողովուրդը։ Տարածաշրջան եվրոպացիների մուտք են գործել այստեղից։ Երբ այստեղ 1542 թվականին իջևանեց Խուան Ռոդրիգես Կաբրիլլոն, տարածքը հայտարարվեց Իսպանիայի գաղութ և հիմք հանդիսացավ Վերին Կալիֆոռնիայի բնակեցման հաջորդ 200 տարիներին։ Սանդ Դիեգոյի նավահանգիստը և միսիոնը հիմնադրվեցին 1769 թվականին և դարձավ ներկայիս Կալիֆոռնիայի առաջի եվրոպական բնակավայրը։ 1821 թվականին Սան Դիեգոն դարձավ նորանկախ Մեքսիկայի մաս, որը երկու տարի անց վերակազմավորվեց որպես Մեքսիկայի առաջին հանրապետություն։ Կալիֆոռնիան դարձավ ԱՄՆ-ի մաս 1848 թվականին Ամերիկա-մեքսիկական պատերազմից հետո և դարձավ ԱՄՆ նահանգ 1850 թվականին։

Աշխարհագրություն 

Սան Դիեգոն գտնվում է անմիջապես Մեքսիկայի հետ սահմանի վրա։

Քույր քաղաքներ 
  Ալկալա դե Էնարես (), Իսպանիա
  Վարշավա (), Լեհաստան
  Վլադիվոստոկ, Ռուսաստան
  Ջելաբադ (), Աֆղանստան
  Յոկագամա (), Ճապոնիա
  Կավիտե (), Ֆիլիպիններ
  Կամպինաս (), Բրազիլիա
  Լեոն (), Մեքսիկա
  Պերթ (), Ավստրալիա
  Թայչժուն, Թայվան
  Թեմա (), Գանա
  Տիխուանա (), Մեքսիկա
  Չոնջու (), Հարավային Կորեա
  Էդինբուրգ (, ), Շոտլանդիա
  Յանթայ, Չինաստան
   Վանկուվեր, Բրիտանական Կոլումբիա, Կանադա
  Սիեթլ, Վաշինգտոն, ԱՄՆ
  Լոս Անջելես, Կալիֆորնիա, ԱՄՆ
  Սան Ֆրանցիսկո, Կալիֆորնիա, ԱՄՆ
  Անկորիջ, Ալյասկա, ԱՄՆ
  Լաս Վեգաս, Նևադա, ԱՄՆ
  Նովոչերկաստ, Ռուսաստան
  Բաքու (), Ադրբեջան (քույր շրջաններ - Սվիթցերհայլենդ (Սան Դիեգո) և Նասիմինյան շրջան(Բաքու))

Ծանոթագրություններ 

Կալիֆոռնիա
ԱՄՆ-ի քաղաքներ
1769 թվականին հիմնադրված բնակավայրեր